Samaritaan doodgeskiet toe hy wou help | Maroela Media
Samaritaan doodgeskiet toe hy wou help
Deon Niemand (36) het Vrydagmiddag ŉ roofslagoffer in Port Elizabeth probeer help en is in die proses doodgeskiet.
Ao. Alvin Labans, woordvoerder van die polisie, het aan Maroela Media gesê twee gewapende mans het ŉ 45-jarige man voor ŉ pandjieswinkel ingewag. Die man het glo ŉ sak juwele by hom gehad. Volgens Labans het die rowers die sak gegryp en gevlug. Die man het hulle agternagesit waar hulle in Commercialweg ingehardloop het.
Niemand het intussen gesien wat gebeur en ook die rowers agternagesit. Die rowers het skote op Niemand afgevuur en hy is noodlottig in die bors gewond. Volgens Labans is Niemand op die toneel dood verklaar.
Lede van die publiek kon intussen daarin slaag om een van die vermeende rowers, ŉ 25-jarige man, vas te trek. Hy is deur die polisie in hegtenis geneem. Die ander vermeende rower, wat glo die noodlottige skoot afgevuur het, kon daarin slaag om te ontsnap. Labans het gesê die polisie ondersoek ŉ saak van moord en gewapende roof.
Polisieman verwurg met kombers
Seun (15) kom op boetie, huishulp in swembad af
Liz · 4 jaar gelede
Ai so hartseer dat iemand wat help die slagoffer word van moord. Sterkte aan die familie.
Sjoe, dit maak ‘n mens se hart seer om so ‘n artikel te lees! Sterkte aan Deon Niemand se familie en vriende!
Jammer vir die slagoffer se familie. Hy was n held om misdadigers te agtervolg. Hierdie terroriste verdien die doodstraf. Jammer dat hy nie n AK 47 by hom gehad het nie